EkBass/fiwiki-20250220-pages-articles huggingface dataset:
Kaló Neró

Kaló Neró ( tai Καλόνερο; ) on Kreikan kylä, joka kuuluu Trifylían kuntaan, Messenian alueyksikköön ja Peloponnesoksen alueeseen. Se kuului aiemmin Avlónaksen kuntaan ja vuodesta 2011 lähtien Trifylían kunnan Avlónaksen kunnallisyksikköön. Kylän väkiluku on 543 (vuonna 2011). Kaló Neró sijaitsee Peloponnesoksen niemimaan länsiosassa Kyparissíanlahden rannalla. Sen nimi tarkoittaa hyvää vettä. Kylä muodostaa laajemman kyläyhdyskunnan (Τοπική Κοινότητα Καλού Νερού, Topikí Koinótita Kaloú Neroú), johon kuuluvat varsinaisen Kaló Nerón kylän lisäksi Áno Kaló Neró, Drekolaíika, Kákkavas, Mármaro, Stási Sidirokástrou ja Vounáki. Koko yhdyskunnan väkiluku on 686. Kaló Neró on suhteellisen suosittu lomapaikka. Kylän rannoille jättiläismerikilpikonnat tulevat munimaan joka kesä. Kylän lähistöllä on muinaisia mykeneläisiä hautoja, ja kreikkalaisen mytologian mukaan kylän pohjoispuolella virtaavan Nédajoen vesiputokset ovat Haadeen sisäänkäynti. == Lähteet == == Aiheesta muualla == Luokka:Peloponnesoksen kylät Luokka:Trifylía
Travis Meeks

Travis Meeks (s. 27. huhtikuuta 1979, Charlestown, Indiana) on yhdysvaltalainen rockmuusikko. Hänet tunnetaan parhaiten Days of the New'n laulaja-kitaristina. Meeks on ollut yhtyeessä mukana siitä lähtien, kun se perustettiin vuonna 1995. Hän on sen ainoa jäljellä oleva alkuperäisjäsen. Yhtye on julkaissut kolme studioalbumia ja neljäs on tekeillä. Meeks teki vuonna 2000 yhteistyötä The Doorsin kanssa tribuuttialbumilla Stoned Immaculate: The Music of the Doors. Hän teki yhteistyötä myös Lennon Murphyn kanssa kappaleella "My Beautiful". Hän pyrki myöhemmin epäonnistuneesti Velvet Revolverin laulusolistiksi. Meeks on ollut hoidossa päihderiippuvuudesta.http://www.rollingstone.com/artists/daysofthenew/articles/story/5936338/travis_meeks_in_rehab http://uk.real.com/music/artist/Days_of_the_New/articles/373952 == Lähteet == == Aiheesta muualla == * Viralliset sivut Luokka:Yhdysvaltalaiset laulajat Luokka:Yhdysvaltalaiset kitaristit Luokka:Vuonna 1979 syntyneet Luokka:Elävät henkilöt
Brahim Boulami

Brahim Boulami (s. 20. huhtikuuta 1972) on marokkolainen estejuoksija. Hän on olympiamitalisti Khalid Boulamin veli. Boulami osallistui Göteborgin MM- kilpailuihin 1995, mutta karsiutui esteissä välierissä. Seuraavana vuonna hän juoksi Atlantan olympialaisissa seitsemänneksi ajalla 8.23,13. 1997 hän voitti Välimeren kilpailut sekä sijoittui Torinon maastojuoksun MM-kilpailuissa pitkällä matkalla kahdenneksikymmenenneksitoiseksi, Ateenan MM-kilpailuissa kymmenenneksi ja GP-finaalissa seitsemänneksi. Vuonna 1998 Boulami voitti pronssia Afrikan-mestaruuskilpailuissa ja juoksi Marrakechin maastojuoksun MM- kilpailuissa lyhyellä matkalla kuudenneksi. Boulami oli Sydneyn olympialaisissa esteissä seitsemäs. 2001 hän sijoittui Oostenden maastojuoksun MM-kilpailuissa lyhyellä matkalla yhdeksänneksi ja Edmontonin MM-kilpailuissa kymmenenneksi ajalla 8.21,95. 24. elokuuta 2001 Boulami juoksi Brysselin GP- kilpailussa uuden maailmanennätysajan 7.55,28. Ennätyksensä myötä hänestä tuli ensimmäinen ei-kenialainen 3 000 metrin esteiden maailmanennätyksen haltija 23 vuoteen. Kauden lopussa hän voitti GP-finaalin ajalla 8.16,14. Boulami voitti 2002 Afrikan-mestaruuden estejuoksussa. 16\. elokuuta 2002 hän juoksi Zürichin Kultaisen liigan kilpailussa uuden maailmanennätysajan 7.53,17, mutta myöhemmin kävi ilmi, että hän oli antanut päivää aiemmin doping-näytteen, joka sisälsi EPO-hormonia. Boulami oli kilpailukiellossa 28. elokuuta 2002 – 27. elokuuta 2004. Boulami palasi radoille kilpailukieltonsa päätyttyä ja juoksi Helsingin MM-kilpailuissa 2005 esteissä neljänneksi. Kauden lopussa hän oli IAAF:n yleisurheilufinaalissa kuudes. ==Henkilökohtaiset ennätykset== :Lähde: IAAF * 3 000 metrin juoksu: 7.38,13 (2002) * 5 000 metrin juoksu: 13.28,06 (1998) * 3 000 metrin estejuoksu: 7.55,28 (2001) ==Lähteet== Luokka:Marokkolaiset estejuoksijat Luokka:Dopingrikkomuksesta tuomitut marokkolaiset Luokka:Dopingrikkomuksesta tuomitut yleisurheilijat Luokka:Vuonna 1972 syntyneet Luokka:Elävät henkilöt
Äideistä parhain

Äideistä parhain voi tarkoittaa seuraavia: * ”Äideistä parhain”, musiikkikappale 1970-luvulta * Äideistä parhain, MTV-teatterin televisionäytelmä vuodelta 1987 * Äideistä parhain, Heikki Hietamiehen romaani vuodelta 1992 * Äideistä parhain, Klaus Härön ohjaama elokuva vuodelta 2005.
Julia Jentsch

Julia Jentsch (s. 20. helmikuuta 1978 Berliini, Saksa) on saksalainen näyttelijä. Hän on esiintynyt elokuvissa Sophie Scholl – viimeiset päivät (2005) ja Kylläisyyden päiväsi ovat luetut (2004). Jentsch sai Sophie Schollin roolistaan European Film Awardsin parhaan naisnäyttelijän palkinnon. Hän on voittanut myös hopeisen karhun Berliinin elokuvajuhlilla. Jentsch opiskeli näyttelemistä Hochschule Ernst Buschissa Berliinissä. Hänellä on ollut elokuviensa lisäksi rooleja Münchner Kammerspiele -teatterissa Münchenissä. == Lähteet == Luokka:Saksalaiset näyttelijät Luokka:Vuonna 1978 syntyneet Luokka:Elävät henkilöt
Muodonmuuttaja

Muodonmuuttajat ovat mytologioiden, kansantarujen ja fiktion hahmoja, jotka pystyvät muuttamaan fyysisen muotonsa esimerkiksi ihmisestä eläimeksi. Mytologioista tunnettuja muodonmuuttajia ovat esimerkiksi kreikkalaiset jumalat Zeus ja Proteus sekä skandinaavisen mytologian Loki. Kujeilijat ovat yleensä muodonmuuttajia. Šamaanien on entisaikoina yleisesti uskottu pystyvän muuttamaan itsensä eläimeksi. Antiikin ajan mytologiassa muodonmuutoksilla on selitetty luonnonilmiöitä esittämällä ne antropomorfisessa muodossa. Toisin sanoen, niiden taustalle on oletettu inhimillinen tekijä tai ihmissielu, kun ihminen on joskus aiemmin muuttunut esimerkiksi linnuksi tai puuksi. Yleisiä kohteita muodonmuutokselle ovat tarinoissa olleet kunkin seudun pelätyimmät pedot, kuten Pohjois-Aasiassa ja Euroopassa susi ja karhu; Kiinassa, Japanissa ja Intiassa tiikeri; ja Afrikassa hyeena ja leopardi. Erityisen tunnettuja ja nykyisinkin suosittuja ovat tarinat ihmissusista. Dokumentoituja todellisia muodonmuutoksia esimerkiksi ihmisestä sudeksi ei kuitenkaan tunneta. Kyseessä arvellaan olevan harhaluulo, ja on myös arveltu että ainakin keskiajalla sudeksi itseään luulleet ihmiset olivat saattaneet nauttia hallusinogenista torajyvää. Joillain ihmisillä on synnynnäinen hypertrikoosi eli liikakarvoitus, joka saa heidät näyttämään susilta, mikä on saattanut ruokkia legendoja ihmissusista. Muodonmuutokset ovat yleensä osittaisia, epätäydellisiä. Jos esimerkiksi sadun prinssi muuttuu rupikonnaksi, hänestä ei tule aitoa rupikonnaa lajilleen ominaisin askarein, mikä samalla lopettaisi sadun. Sen sijaan prinssin sielu, ihmishenki, on vain vankina rupikonnan ruumiissa. Muodonmuutokset tapahtuvat myös yleensä toisiaan lähellä olevien ontologisten kategorioiden välillä. Ihmiset muuttuvat useammin eläimiksi kuin kasveiksi, ja yleisemmin nisäkkäiksi ja linnuiksi kuin hyönteisiksi ja mikrobeiksi. Ihmiset ja eläimet muuttuvat vain harvoin esineiksi. Näin tapahtuu ilmeisesti siksi, että elävillä olennoilla on kyky liikkua ja oma tahto, eli niillä on tavoitteita ja aikomuksia kuten ihmiselläkin. ==Lähteet== Luokka:Mytologia Luokka:Mytologioiden hirviöt
Tynttyrit

Tynttyrit on kuuden pienen saaren ja luodon muodostama saariryhmä Simon edustalla Perämerellä. Saaret sijaitsevat Maksniemen kylän kaakkoispuolella, Simoniemen ja Ykskuusen niemen välisellä alueella. Kivikkoisilla saarilla kasvaa lehtipuita, pääasiassa koivua sekä leppää. Osalla saarista kasvaa vain leppäpensaikkoa. Saariryhmän eteläpuolella sijaitsevat Pirttisaari, Pihlajakari, Koivuluoto ja Verkkosaari, ja ryhmän itäpuolella sijaitsee kolmen pienen luodon muodostama saariryhmä Ööperit. Luokka:Simon saaret
Ööperit

Ööperit on kolmen pienen asumattoman saaren muodostama saariryhmä Simon kunnan edustalla Perämerellä. Saariryhmä sijaitsee Ykskuusen ja Simoniemen välisellä vesialueella Maksniemen kylän kaakkoispuolella. Lähimmät muut saaret ovat idässä olevat Tynttyrit sekä etelässä oleva Pirttisaari. Saaret ovat kivikkoisia ja niillä on vain vähän pensastomaista kasvillisuutta. Kaikilla kolmella saarella on vesiväylän linjataulu. Luokka:Simon saaret
Tarina vailla loppua

Tarina vailla loppua () on Michael Enden alun perin vuonna 1979 ilmestynyt nuortenkirja. Kirjassa on erikoista sen typografinen ulkoasu: suomalaisessa painoksessa teksti on painettu osaksi punaisella ja osaksi vihreällä fontilla. Tämän lisäksi jokainen luku alkaa suurella, koko sivun peittävällä anfangilla. ==Juoni== Kirja kertoo kymmenvuotiaasta Bastianista, jolla on vaikeuksia koulussa ja kotona. Eräänä sateisena marraskuun päivänä Bastian varastaa antikvariaatista vanhan kirjan nimeltä Tarina vailla loppua ja piiloutuu koulun ullakolle lukemaan. Huomaamatta hän joutuu mukaan kirjan tapahtumiin, ja satuolentojen kansoittamaan Fantaasiaan, elämänsä seikkailuun. ==Sovitukset== Kirjan pohjalta on tehty elokuvat Päättymätön tarina (The NeverEnding Story, 1984), Päättymätön tarina II - seuraava luku (The NeverEnding Story II: The Next Chapter, 1990) ja Päättymätön tarina III (The NeverEnding Story III: Escape from Fantasia, 1994). Kirjan pohjalta on tehty myös animoitu televisiosarja The NeverEnding Story vuonna 1995 ja kanadalainen televisiosarja Päättymättömän tarinan seikkailut vuonna 2001. Luokka:Saksalaiset nuorten fantasiaromaanit Luokka:Vuoden 1979 kirjat
Hamarin tuomiokirkko

Hamarin tuomiokirkko () on tuomiokirkko norjalaisessa Hamarin kunnassa, Innlandetin läänissä. Se on muodoltaan pitkäkirkko, ja se edustaa yksinkertaista hollantilais-romaanista tyyliä. Sen on suunnitellut saksalaissyntyinen arkkitehti Heinrich Ernst Schirmer. Kirkkorakennus valmistui vuonna 1866. Sitä on restauroitu 1920-luvulla, ja sisäpuolella on tehty muutostöitä vuosina 1952–1954. == Aiheesta muualla == * Arkitektur og historie i Hamar: Hamar domkirke * Kirkesøk: Hamar domkirke Luokka:Norjan tuomiokirkot Luokka:Hamar Luokka:Norjan kivikirkot
Rajaletto

Rajaletto on asumaton saari Simon kunnan edustalla Perämerellä. Se sijaitsee rantamatalikolla Ykskuusen ja Simoniemen välisellä vesialueella Simoniemen ja Viantienjoen suiston länsipuolella. Saarta erottaa mantereesta kapea Rajaletonsalmi. Saaren kasvillisuus muodostuu pääasiassa lehtipuulajikkeista, kuten koivusta ja leppäpensaikoista. Saaren rannat ovat pääasiassa kivikkoisia ja sitä ympäröivät karikot. Saaren pohjoisin kärki on avokalliota. Luokka:Simon saaret
Harisu

Lee Kyung-eun ( hanja ; s. 17. helmikuuta 1975), taiteilijanimeltään Harisu () on eteläkorealainen laulaja, näyttelijä ja malli. Harisu syntyi Seong-namissa, lähellä Soulia. Hän muutti 1990-luvun lopulla Japaniin, jossa hän aloitti sukupuolenkorjausprosessin miehestä naiseksi. Incheonilainen oikeusistuin tunnusti hänet 12. joulukuuta 2002 virallisesti naiseksi ja antoi tämän muuttaa nimensä uuden sukupuolen mukaiseksi Lee Kyung-yupista (, hanja ) muotoon Lee Kyung-eun. Harisu on naimisissa poikaystävänsä kanssa. Harisun viiden studioalbumin edustamat musiikilliset tyylilajit vaihtelevat teknovaikutteista R&B-musiikkiin.; Hänellä on ollut rooleja useissa elokuvissa sekä TV-sarjoissa ja lisäksi hän on esiintynyt Yellow Hair 2:n soundtrackilla ja muiden artistien musiikkivideoilla. == Diskografia == === Studioalbumit === * Temptation (2001) * Liar (2002) * Foxy Lady (2004) * Harisu (2006) * Summer (2006) === Muu musiikkituotanto === * Yellow Hair 2 -soundtrack (2001) * The First Live Concert (2002) Luokka:Eteläkorealaiset näyttelijät Luokka:Eteläkorealaiset laulajat Luokka:Vuonna 1975 syntyneet Luokka:Elävät henkilöt
Valtiollinen poliisi

Valtiollinen poliisi tarkoittaa Suomessa seuraavia: *Etsivä keskuspoliisi vuosina 1919–1938 *Valtiollinen poliisi vuosina 1939–1944 *Valtiollinen poliisi vuosina 1944–1948, ns. punainen Valpo *Suojelupoliisi vuodesta 1949
Mestnyje

Mestnyje (ven. Местные, suom. Paikalliset) on Venäjän keskusjohdon, Kremlin luoma poliittinen apujärjestö. Se on perustettu syksyllä 2005. Järjestöllä on vahva ekologinen ja nationalistinen ohjelma.http://www.kommersant.com/p634718/Constitution_Sung_of_and_Buried/ http://www.townhall.com/News/NewsArticle.aspx?ContentGuid=7adc809f-0c17-4c48-8895-b5592d47ae0a Muita vastaavia poliittisia järjestöjä ovat Naši (Meikäläiset), Molodaja Gvardija (Nuori kaarti) ja Rossija Molodaja (Nuori Venäjä). Järjestö teki 26. marraskuuta 2006 Moskovan lähiöissä 20:lle torille ratsian, jolla etsittiin laittomia siirtolaisia. Osa nuorista valtasi myyntikojuja ja huusi ulkomaalaisvastaisia iskulauseita.http://www.chicagotribune.com/news/nationworld/chi-0612310399dec31,1,2707604.story (Lähde ei enää saatavilla, 2.12.2007) Mestnyje osallistui 27. huhtikuuta - 4. toukokuuta 2007 välisenä aikana Viron Moskovan suurlähetystön saartoon. Mukana olivat myös Yhtenäisen Venäjän Nuori Kaarti (Molodaja Gvardija), Rossija Molodaja sekä Naši. Syynä oli Pronssisoturi- patsaskiista.http://www.kommersant.com/p763409/r_527/Estonia/ http://www.hs.fi/ulkomaat/artikkeli/Viron+suurl%C3%A4hetyst%C3%B6n+edess%C3%A4+Moskovassa+osoitettiin+mielt%C3%A4/1135226861039 http://www.hs.fi/ulkomaat/artikkeli/Viron+l%C3%A4hetyst%C3%B6n+piiritys+p%C3%A4%C3%A4ttyi+Moskovassa/1135226994396 ==Lähteet== ==Aiheesta muualla== * Järjestön nettisivut Luokka:Poliittiset nuorisojärjestöt Luokka:Venäjän politiikka
Naski

Naski voi tarkoittaa seuraavia asioita: * Naski, suomenkielinen sukunimi * NasKi eli Nastolan Kiekko
Nicholas Worth

Nicholas Worth (4. syyskuuta 1937 – 7. toukokuuta 2007) oli yhdysvaltalainen näyttelijä. Hän näytteli muun muassa General Marzaqaa ja Premier Romanovia Electronic Artsin Command and Conquer -videopelisarjan peleissä sekä Emperor: Battle for Dune -pelissä. Worth syntyi Saint Louisssa, Missourissa ja hänen vanhemmillaan oli huonekaluliike. Hän opiskeli Carnegie Institute of Technologyssa (nyk. Carnegie Mellon -yliopisto) ja sai sieltä kandidaatin tutkinnon kuvataiteesta, jonka jälkeen hän palveli kolme vuotta armeijassa laskuvarjojoukoissa Kentuckyssa. Hän pääsi sieltä vuonna 1965, ja muutti Los Angelesiin ja opiskeli Pasadena Playhousessa. Hän ehti uransa aikana näyttelemään yli 90:ssä elokuvassa ja televisiotuotannossa. Worth kuoli sydämen vajaatoimintaan vuonna 2007. == Lähteet == == Aiheesta muualla == * * Luokka:Yhdysvaltalaiset näyttelijät Luokka:Yhdysvaltalaiset videopelien ääninäyttelijät Luokka:Vuonna 1938 syntyneet Luokka:Vuonna 2007 kuolleet
Senigallia

Senigallia on kaupunki Italiassa. Kaupungissa oli vuonna 2014 arviolta 45 000 asukasta ja väestötiheys oli 389 asukasta neliökilometriä kohden. == Historiaa == Kaupungin alueella lienee ollut asutusta jo esikristillisenä aikana, ja keskiajalla se kuului Kirkkovaltioon. Kuuluisia kaupungissa syntyneitä henkilöitä ovat esimerkiksi paavi Pius IX, kardinaali Gaetano Bedini ja valokuvaaja Mario Giacomelli. ==Lähteet== ==Aiheesta muualla== Luokka:Marchen kaupungit Luokka:Anconan maakunnan kunnat
Heinrich Ernst Schirmer

Heinrich Ernst Schirmer (27. elokuuta 1814 Leipzig – 6. joulukuuta 1887 Gießen) oli saksalaissyntyinen arkkitehti, joka työskenteli Norjassa. Schirmer opiskeli Dresdenin taideakatemiassa vuosina 1831–1834 ja Münchenin taideakatemiassa vuosina 1834–1837. Norjassa hän työskenteli useiden suurten projektien parissa. Parhaiten hänet tunnetaan Trondheimin Nidarosin tuomiokirkon kunnostustöiden arkkitehtina. == Schirmer Kristianiassa == thumb|left|Pyhän Olavin kirkko näytti tietä Schirmerin myöhemmin suunnittelemille kirkoille. Tehtyään opintomatkan Italiaan vuonna 1837 Schirmer tuli Norjaan professori J. C. Dahlin kehotuksesta. Hän ryhtyi linnanarkkitehti Hans Ditlev Franciscus von Linstowin assistentiksi Kristianiassa (nyk. Oslo) vuonna 1838 ja työskenteli muun muassa kuninkaallisen linnan somistus- ja kalustamistöiden parissa. Schirmer oli epätavallisen tuottelias ja osallistui useiden monumentaalisten rakennusten suunnitteluun Norjan pääkaupungissa. Hänen jälkensä on nähtävissä muun muassa Gaustadin sairaalarakennuksessa (1847–1855), Pyhän Olavin kirkossa (josta myöhemmin tuli Oslon katolinen tuomiokirkko, 1852–1856), Tangenin kirkossa (1854), Vestre Akerin kirkossa (1853–1855), Østre Akerin kirkossa (1857-1860), Rikshospitaletissa (1874–1883) ja Norjan kansallisgallerian päärakennuksessa (1879–1881). Erityisesti Schirmerin työskentely Nidarosin tuomiokirkon kunnostustöiden parissa on tehnyt häntä tunnetuksi. Tuomiokirkko oli ennen Schirmeriä erittäin huonossa kunnossa. == Schirmer ja Wilhelm von Hanno == Schirmer liittäytyi yhteen arkkitehti Wilhelm von Hannon kanssa vuosien 1853–1864 ajaksi. Yhdessä he työstivät muun muassa Norjan ensimmäisiä rautatieasemia Norjan pääradan ja Kongsvingerbanenin varrella. He suunnittelivat myös muita rakennuksia, muun muassa sarjan militäärirakennuksia Akershusin linnoituksessa (1858–1870). Yhteistyö von Hannon kanssa päättyi vuonna 1864, kun von Hannonin ehdotus Grønlandin kirkoksi voitti arkkitehtikilpailun. Sen jälkeen Schirmer työskenteli yksin Christianiassa ja myös muissa Norjan kaupungeissa. Hän muun muassa suunnitteli Hamarin tuomiokirkon. Schirmerin viimeiseksi projektiksi jäi Ullevålin sairaalarakennus, jota hän ei ehtinyt nähdä koskaan täysin valmiina. Saksaan hän oli ehtinyt palata neljä vuotta ennen kuolemaansa, vuonna 1883. == Aiheesta muualla == * Artemisia.no: Arkitekter - Heinrich Ernst Schirmer Luokka:Saksalaiset arkkitehdit Luokka:Vuonna 1814 syntyneet Luokka:Vuonna 1887 kuolleet
Fireball Ministry

Fireball Ministry on yhdysvaltalainen stoner metal -yhtye.__NOTOC__ == Jäsenet == * James A. Rota II – laulu, kitara (1997–) * Emily Burton – kitara (1997–) * John Oreshnick – rummut (1997–) * Scott Reeder – basso (2014–) === Entiset jäsenet === * Helen Storer – basso (1999–2001) * Brad Davis – basso (2001–2002) * Janis Tanaka – basso (2002–2004) * Yael – rummut (2006) * Brad Prescott – mandoliini (2016) == Studioalbumit == * * * * * == Aiheesta muualla == * Viralliset sivut Luokka:Yhdysvaltalaiset metalliyhtyeet Luokka:Stoner rock -yhtyeet
Arxiv

Arxiv tai arXiv (äännetään "arhiv" ikään kuin "x" olisi kreikan kirjain χ), on tieteellisten tutkimusten sähköisten ennakkojulkaisujen () arkisto Internetissä. Arkistossa julkaistavia tieteenaloja alakategorioineen ovat *fysikaaliset tieteet *matematiikka *tietojenkäsittelytiede *epälineaaristen ilmiöiden tutkimus *kvantitatiivinen biologia sekä *tilastotiede. Etenkin monilla matematiikan ja fysiikan aloilla lähes kaikki tieteelliset tutkimukset sijoitetaan normaalin julkaisun yhteydessä myös ArXiviin. Maaliskuussa 2008 ArXivissa oli noin 466 000 elektronista artikkelia, ja arkistoon lähetettiin tuolloin noin viisituhatta julkaisua joka kuukausihttp://arxiv.org/show_monthly_submissions. Puolen miljoonan artikkelin raja ylittyi 3. lokakuuta 2008, miljoonan artikkelin raja ylittyi tammikuussa 2015 ja kahden miljoonan artikkelin raja ylittyi tammikuussa 2022. ArXivissa ei ole koskaan ollut vertaisarviointia, minkä vuoksi julkaistun materiaalin tieteellinen taso on ajoittain ollut vaihtelevaa. Julkaisujen tasokkuuden varmistamiseksi 17. tammikuuta 2007 lähtien ensimmäisen artikkelin lähettämisen yhteydessä lähettäjältä on edellytetty suositusta (endorsement), jonka voi antaa saman alan riittävän ansioitunut julkaisija. Tällä menettelyllä pyritään varmistamaan arXiviin lähetetyn materiaalin tieteellinen taso. Kuten virallisemmissakin julkaisuissa, arXiv pidättää itsellään oikeuden poistaa heikkolaatuiset artikkelit arkistosta suosituksista riippumatta.Arxiv.org, Endorsement Artikkelien on myös muun muassa täytettävä tietyt muotoiluvaatimukset oikeiden julkaisusarjojen tapaan.Arxiv.org, Moderation ArXivia ylläpitää Cornellin yliopiston kirjasto. Arkiston käyttö ja siellä julkaiseminen on maksutonta. ArXivin toiminnan rahoittaa Cornellin yliopisto yhdessä Yhdysvaltojen kansallisen tiedesäätiön (NSF) kanssa. == Historia == arXiv juontaa 1990-luvulta, jolloin fyysikot lähettivät sähköpostilla artikkeleita kompaktissa TeX-muodossa. TeX-muodolla oli mahdollista välittää matemaattisia lausekkeita ilman erikoismerkkejä ja muoto voitiin muuttaa PostScript-muotoon tulostusta ja lukua varten. Vuonna 1991 Paul Ginsparg Los Alamos National Laboratorysta perusti keskitetyn palvelimen, jonne paperit voitiin lähettää ja papereista lähetettiin päivittäisiä ilmoituksia. == Muita sivustoja == Muita vastaavia sivustoja ovat muun muassa bioRxiv ja medRxiv sekä psyArXiv. == Lähteet == == Aiheesta muualla == *arXivin kotisivu * Luokka:Arkistot Luokka:Tiedesivustot Luokka:Avoin tiede
Debbie Does Dallas

Debbie Does Dallas on yhdysvaltalainen pornoelokuva vuodelta 1978. Sen pääosissa esiintyivät Bambi Woods ja Christie Ford (nimellä Misty Winter). He esittävät amerikkalaisen jalkapallon cheerleadereita, jotka pyrkivät keräämään kylliksi rahaa lähettääkseen ryhmänsä parhaat Dallasiin koe-esiintymiseen, jonka myötä saattaisi avautua mahdollisuus päästä kuuluisaan Cowgirlsiin. Tämän esikuva todellisuudessa oli Dallas Cowboysien cheerleader-ryhmä. Tytöt huomaavat voivansa ansaita rahaa vapaa-ajallaan tarjoamalla seksipalveluja työnantajalleen. Päinvastoin kuin nimi kertoo, elokuvassa henkilöt eivät harrasta seksiä Dallasissa, eikä kenenkään sieltä olevan kanssa. Elokuvan alkukohtaus on kuvattu Brooklyn Collegessa New Yorkissa. Muut kohtaukset on kuvattu Pratt Institutessa. Laitosten johto ei ollut tietoinen kuvauksista. Elokuvasta tehtiin useita jatko-osia kuten Debbie Does New Orleans ja Debbie Does Wall Street. Se on myös uudelleenfilmattu useasti. Vuonna 2001 elokuvasta tuotettiin musikaali Debbie Does Dallas: The Musical, jonka kirjoitti Susan L. Schwartz. Vuonna 2002 aiheesta tehtiin musiikkikomedia, mutta alkuperäisteoksesta poiketen siinä ei ollut seksikohtauksia eikä alastomuutta. Tämä aiheutti katsojille pettymyksen. Vuonna 2006 alkuperäinen elokuva kopioitiin digitaalisesti 35 mm alkuperäisfilmiltä ja siitä tehtiin kaksi DVD- levyä sisältävä keräilypainos. Huhtikuussa 2007 elokuva julkaistiin jälleen, nyt Blu-ray- ja HD-DVD-formaatissa. ==Jatko-osat== *Debbie Does Dallas 2 (1981) *Debbie Does Dallas 3 (1985) *Debbie Does Dallas 4 (1988) *Debbie Does Dallas 5 (1988) ==Spin-offit== * Debbie Does Las Vegas (1982) * Debbie Does 'em All (1985) * Debbie Does the Devil in Dallas (1987) * Debbie Does 'em All 2 (1988) * Debbie Does 'em All 3 (1989) * Debbie Does Wall Street (1991) * Dallas Does Debbie (1992) * Debbie Does Dallas Again (1994) * Debbie Does Dallas: The Next Generation(1997) * Debbie Does Dallas '99 (1999) * Debbie Does Iowa (2000) * Debbie Does New Orleans (2000) * Debbie Does Dallas: The Revenge (2003) * Debbie Does Dallas: East vs. West (2004) * Debbie Does S&M; ==Lähteet== Luokka:Pornoelokuvat Luokka:Vuoden 1978 yhdysvaltalaiset elokuvat Luokka:Cheerleadingelokuvat
Jarmo Kärnä

Jarmo Kalevi Kärnä (s. 4. elokuuta 1958 Valtimo) on suomalainen pituushyppääjä. Hän saavutti pronssia sisäratojen Euroopan mestaruuskilpailuissa vuonna 1992. Soulin olympialaisissa 1988 hän sijoittui kymmenenneksi ja Splitin EM-kilpailuissa 1990 kuudenneksi. Sisäratojen EM- kilpailuissa hän sijoittui lisäksi viisi kertaa kuudenneksi: 1983 ja 1987–1990. Lisäksi Kärnä oli yhdeksäs sisäratojen MM-kilpailuissa 1989. Kärnä hyppäsi ennätyksensä 816 cm Riiassa kesäkuussa 1989 sivuten Rainer Steniuksen aikaisempaa Suomen ennätystä. Tulos säilyi Suomen ennätyksenä vuoteen 2005 saakka. Kärnä hyppäsi sisäratojen Suomen ennätyksen 808 cm vuonna 1989 Solnassa. Suomen ennätyksenä tulos säilyi vuoteen 2013 saakka. 100 metrin juoksussa hänen ennätyksensä on 10,59 (1988). Kärnä voitti miesten pituushypyn Suomen mestaruuden ulkoradoilla vuosina 1982–1985, 1987, 1988, 1990 ja 1991 sekä sisäradoilla 1982–1988, 1990 ja 1992. Kärnä edusti Valtimon Vasamaa, Joensuun Katajaa ja Lahden Ahkeraa. ==Saavutukset== Vuosi Kilpailu Paikka Sijoitus Tulos 1982 EM-kilpailut Ateena, Kreikka 16. (karsinta) 770 1983 EM- hallikisat Budapest, Unkari 6. 773 1983 MM-kilpailut Helsinki, Suomi 22. (karsinta) 756 1987 EM-hallikisat Liévin, Ranska 6. 795 1987 MM-kilpailut Rooma, Italia 14. 783 1988 EM-hallikisat Budapest, Unkari 6. 772 1988 Olympialaiset Soul, Etelä-Korea 10. 782 1989 EM-hallikisat Haag, Alankomaat 6. 794 1989 MM-hallikisat Budapest, Unkari 9. 778 1990 EM-hallikisat Glasgow, Iso-Britannia 6. 783 1990 EM-kilpailut Split, Jugoslavia 6. 795 1992 EM- hallikisat Genova, Italia 3. 796 1994 EM-kilpailut Helsinki, Suomi 25. (karsinta) 755 ==SM-kilpailut== Kalevan kisat {| class="wikitable sortable" border="1" cellspacing="2" cellpadding="1" style="border-collapse: collapse; font-size: 95%;" Vuosi Paikka Sijoitus Tulos 1979 Helsinki 9. (karsinta) 708 1980 Lappeenranta 7. 720 1981 Oulu 3. 749 1982 Kouvola 1. 784 1983 Pori 1. 769 1984 Kajaani 1. 786 1985 Lahti 1. 780 1986 Vaasa 2. 752 1987 Kuopio 1. 812 1988 Hämeenlinna 1. 777 1990 Oulu 1. 790 1991 Helsinki 1. 797 1992 Jyväskylä 2. 788 1993 Mikkeli 2. 796 1994 Tuusula 3. 785 ==Lähteet== * * ===Viitteet=== Luokka:Suomalaiset pituushyppääjät Luokka:Vuonna 1958 syntyneet Luokka:Elävät henkilöt
Niilesjärvi

Niilesjärvi on järvi Oulun kaupungin Niileksen kaupunginosassa Pohjois- Pohjanmaalla, kaupungin keskustan itäpuolella Oulujoen pohjoisrannalla. Järvi on kauttaaltaan matala ja rehevöityvä, sen vesi on tummaa ja humuspitoista johtuen ympäröivistä soista. Järvi laskee vetensä Oulujokeen Myllyojaa pitkin. Niilesjärven pohjoisranta on pääasiassa kesänviettopaikaksi rakennettua aluetta, kun taas eteläranta on rakentamatonta suomaata. Pohjoisrannan lähettyvillä on Raitasaari-niminen pieni saari. Järvi on kalapaikkana suosittu, sen kalakantaan kuuluvat ahvenet ja hauet, joita järvessä on runsaasti. Järveltä on tehty myös useita sinilevähavaintoja. Järviveden happipitoisuutta seurataan joka kolmas vuosi otettavilla näytteillä. == Lähteet == ==Aiheesta muualla== * Ymparisto.fi – Voiko Niilesjärven vettä käyttää pesuvetenä? Luokka:Oulun järvet Luokka:Ala-Oulujoen alue Luokka:Niiles
Mykola Savolainen

Mykola Savolainen (, s. 25. maaliskuuta 1980) on ukrainalainen kolmiloikkaaja. Savolaisen suurimmat kilpailusaavutukset ovat sisäratojen EM-hopea Madridista vuodelta 2005, sekä pronssimitali saman vuoden universiadeista İzmiristä. Hän osallistui olympialaisiin Ateenassa vuonna 2004 ja Pekingissä vuonna 2008, muttei selvinnyt loppukilpailuun. Savolainen on myös kolmiloikan Ukrainan mestari vuosilta 2002, 2003, 2006 ja 2009. Henkilökohtaisen ennätyksensä 17,30 ukrainalainen saavutti Kiovassa vuonna 2007. ==Lähteet== * Luokka:Ukrainalaiset kolmiloikkaajat Luokka:Vuonna 1980 syntyneet Luokka:Elävät henkilöt
Rossija Molodaja

Rossija Molodaja (, suom. Nuori Venäjä) on Venäjän keskusjohdon, Kremlin luoma apujärjestö. Järjestöllä on nationalistinen ohjelma sekä sanomalehti RUMOL.RU.http://www.rumol.ru/ http://www.baltictimes.com/news/articles/17819/ http://www.hakamada.ru/1321/Folder.2004.12.06.2332/1213.html Muita vastaavia järjestöjä ovat Naši (Meikäläiset), Molodaja Gvadrija (Nuori kaarti) ja Mestnyje (Paikalliset). Rossija Molodaja osallistui 27. huhtikuuta – 4. toukokuuta 2007 välisenä aikana Viron Moskovan suurlähetystön saartoon. Mukana olivat myös Yhtenäisen Venäjän Nuori Kaarti (Molodaja Gvardija), Mestnyje sekä Naši. Syynä oli Pronssisoturi-patsaskiista. http://www.kommersant.com/p763409/r_527/Estonia/ http://www.hs.fi/ulkomaat/artikkeli/Viron+suurl%C3%A4hetyst%C3%B6n+edess%C3%A4+Moskovassa+osoitettiin+mielt%C3%A4/1135226861039 http://www.hs.fi/ulkomaat/artikkeli/Viron+l%C3%A4hetyst%C3%B6n+piiritys+p%C3%A4%C3%A4ttyi+Moskovassa/1135226994396 ==Lähteet== ==Aiheesta muualla== * Järjestön nettisivut Luokka:Poliittiset nuorisojärjestöt Luokka:Venäjän politiikka Luokka:Venäläiset järjestöt
Olivier Grouillard

Olivier Grouillard (s. 2. syyskuuta 1958, Ranska) on entinen ranskalainen kilpa-autoilija. Hän osallistui 62:een Formula 1 -osakilpailuun ja saavutti niissä yhden MM-pisteen. Grouillard voitti Ranskan Formula 3 -mestaruuden vuonna 1984. Sen jälkeen hän pääsi Formula 3000 -sarjaan, jossa hän kilpaili vuosina 1985–1988. Grouillardin F1-ura alkoi vuonna 1989 Ligier -tallin autolla Brasilian GP:sta. Kauden kohokohta oli kuudes sija Ranskan GP:ssa, joka jäi myös hänen uransa parhaaksi sijoitukseksi. Kaudeksi 1990 hän siirtyi Osella talliin, mutta suurempaa menestystä ei tullut. Parhaimmillaan hän oli 13. Kanadan ja Australian GP:ssä. Grouillard kilpaili kahdessa eri tallissa kaudella 1991. Ensin kausi alkoi Fondmetalilla ja kauden kolmanneksi viimeisenkilpailun hän ajoi AGS-tallin autolla. Kausi 1992 jäi Grouillardin viimeiseksi. Tyrrell -tallin auto ei ollut kovinkaan luotettava ja parhaaksi tulokseksi jäi kahdeksas sija Imolasta. Keskeytyksiä sen sijaan kertyi peräti 12, kun kilpailuja kaudella oli 16. == F1-tilastoja == Kausi Talli Sijoitus Osakilpailut Pisteet Voitot Palkintopallisijat Paalupaikat Nopeimmat kierrokset 1989 Ligier-Ford 26. 16 1 0 0 0 0 1990 Osella-Ford - 16 0 0 0 0 0 1991 Fondmetal / AGS-Ford - 14 0 0 0 0 0 1992 Tyrrell-Ilmor - 16 0 0 0 0 0 Yhteensä (4 kautta) 62 1 0 0 0 0 == Lähteet == == Aiheesta muualla == *Olivier Gouillard -F1-tilastot Luokka:Ranskalaiset Formula 1 -kuljettajat Luokka:World Touring Car Championship -kuljettajat Luokka:Vuonna 1958 syntyneet Luokka:Elävät henkilöt
Jack Nicklaus

Jack William Nicklaus (s. 21. tammikuuta 1940 Columbus, Ohio) on yhdysvaltalainen entinen golf-ammattilainen. Hän on kaikkien aikojen menestyneimpiä golfaajia. Pääosin PGA Tourilla pelannut Nicklaus voitti ennätykselliset 18 golfin major-turnausta vuosina 1962–1986. ==Elämä ja ura== Jack Nicklaus syntyi 21. tammikuuta 1940 Ohiossa. Hän harrasti nuoruudessaan monia urheilulajeja; golfiin hän tutustui kymmenvuotiaana. Nicklaus pelasi ensimmäisen US Open -turnauksensa 17-vuotiaana. Hän aloitti opinnot Ohion osavaltionyliopistossa mutta siirtyi golfammattilaiseksi ennen valmistumistaan. Hän voitti amatöörinä kaksi kertaa US Amateurin (1959 ja 1961) sekä amatöörien MM-joukkuekultaa eli Eisenhower Trophyn 1960. Amatööriaikoinaan Nicklaus elätti itsensä myymällä vakuutuksia. Nicklaus voitti ensimmäisen ammattilaispalkintonsa tammikuussa 1962 sijoituttuaan Los Angeles Openissa 50:nneksi. Ensimmäisen ammattilaisvoittonsa hän otti samana vuonna US Openissa. Vuoden 1962 lopussa Nicklaus oli jo PGA:n rahalistan kolmannella sijalla. Vuonna 1963 Nicklaus oli saman rahalistan kakkonen ja vuosien 1964–1977 aikana kahdeksan kertaa ykkösenä. Nicklaus on voittanut urallaan kaikkiaan 113 golfturnausta, joista 73 PGA Tourilla. Nicklaus voitti urallaan ennätykselliset 18 major-turnausta, joista viimeisen 1986 Mastersissa 46-vuotiaana. Vielä vuoden 1998 Mastersissa 58-vuotias Nicklaus sijoittui jaetulle kuudennelle sijalle. Nicklausin major-voitot: * Masters 1963, 1965, 1966, 1972, 1975, 1986 * U.S. Open 1962, 1967, 1972, 1980 * British Open 1966, 1970, 1978 * PGA Championship 1963, 1971, 1973, 1975, 1980 Nykyään Nicklaus toimii golfkenttäsuunnittelijana. Hän on Nicklaus Design -golfyrityksen perustaja. Nicklaus on ollut vaimonsa Barbaran kanssa naimisissa vuodesta 1960 lähtien. Heillä on viisi lasta. ==Tunnustukset== Nicklausin lempinimi on The Golden Bear. Hänet valittiin golfin Hall of Fameen 1974. Nicklaus nimettiin vuonna 2008 Kansainvälisen golfliiton lähettilääksi, ja hänellä oli osansa golfin palauttamisessa olympialajiksi. US Openin voittajan saama kultamitali nimettiin vuonna 2012 ”Jack Nicklauksen kultamitaliksi” hänen ensimmäisen voittonsa 50-vuotispäivän kunniaksi. ==Lähteet== Luokka:Yhdysvaltalaiset golfaajat Luokka:Presidential Medal of Freedom Luokka:Vuonna 1940 syntyneet Luokka:Elävät henkilöt Luokka:Seulonnan keskeiset artikkelit
AT-ST

AT-ST (, kaiken maaston tiedustelukulkuneuvo) on sotakone kuvitteellisessa Tähtien sota -universumissa. AT-ST:tä käyttää Galaktinen Imperiumi. Koneita nähdään mm. elokuvissa Star Wars: Episodi V – Imperiumin vastaisku ja Star Wars: Episodi VI – Jedin paluu. AT-ST on varustettu yhdellä tuplalasertykillä, yhdellä kevyellä lasertykillä ja yhdellä kranaatinheittimellä antaen sille täyden tulivoiman jalkaväkeä vastaan. AT-ST on 8,6 metriä korkea, ja sen huippunopeus on noin 90 km/h. Se on yksi Galaktisen Imperiumin käytetyimmistä sotakoneista. AT-ST:n pahin heikkous on kevyt panssarointi, mikä huomataan Endorin taistelussa elokuvassa Jedin paluu, kun Ewokit tuhoavat niitä ansoillaan. AT-ST:t ovat soveltuvaisia erilaisiin ympäristöihin, esimerkiksi Hothin jäämailmaan tai Endorin metsään. ==Versioita== * AT-XT (All Terrain Experimental Transport) on varhainen kloonisotien aikainen malli. Se nähdään Star Wars: The Clone Wars -pelissä. * AT-STI on tietokoneen ohjaama AT-ST. * AT-ST/A (All Terrain Scout Transport/Assault) on kymmenen metriä korkea ja raskaammin aseistettu AT-ST, joka pystyy myös kuljettamaan jalkaväkeä. * AT-AR (All Terrain Advance Raider) on etulinja taistelua varten tehty variaatio. Sen pää on lähempänä ja se on aseistettu yhdellä isolla tykillä. Kävelijä suunniteltiin alun perin Imperiumin vastaisku -elokuvaa varten, mutta malli korvattiin AT-ST:llä. AT-AR nähtiin Dark Horse -sarjakuvassa ja The Inside The Worlds of the Original Trilogy -kirjassa. * AT-RT (All Terrain Recon Transport) on kloonisotien aikainen malli. Ryhmän AT-RT kävelijöitä voi nähdä Kashyyykin taistelussa Star Wars: Episodi III – Sithin kosto -elokuvassa. * AT-PT (All Terrain Personal Transport) on AT-ST variaatio, jossa on vain yhden hengen miehistö. Näitä kävelijöitä käytettiin Kloonisodissa, mutta ne eivät ikinä menneet massatuotantoon. Kloonisotien jälkeen Imperiumi käytti näitä kävelijöitä, mutta yleisesti huomio käännettiin AT-ST:hen. == Lähteet == Luokka:Tähtien sodan alukset ja laitteet en:Walker (Star Wars)#All Terrain Scout Transport (AT-ST) fr:Technologie de Star Wars sv:Lista över farkoster i Star Wars#AT-ST
Málagan lentoasema

Málagan lentoasema () on lentoasema Espanjan Aurinkorannikolla, kahdeksan kilometriä Málagasta lounaaseen. Eniten lentoasema palvelee Aurinkorannikolle suuntautuvaa lomalentoliikennettä, sillä se on Aurinkorannikon ainoa kaupallisen lentoliikenteen käytössä oleva lentoasema. Lentoasemalta on yhteydet yli 60 maahan ympäri maailman ja matkustajia oli vuonna 2018 noin 19 022 000\. Liikenne operoidaan kolmesta terminaalista. Toinen kiitotie valmistui vuonna 2010. == Sijainti == Málagan lentoasemalta on yhteydet Málagaan sekä Fuengirolaan, Benalmádenaan ja Torremolinokseen Renfen Cercanías-junalla. Matkustajaterminaalia palvelevan aseman nimi on Aeropuerto, lentoaseman rahtiterminaalia palvelee Terminal Cargo. Lentoasemalta on myös linja-autoyhteydet muun muassa Marbellaan. == Lentoyhtiöt ja kohteet == * Air Europa (Bilbao, Madrid, Palma de Mallorca, Pariisi-Charles de Gaulle) * Air Transat (Montréal (kausittainen)) * Aer Lingus (Cork, Dublin) * Alitalia (Milano-Malpensa, Rooma-Leonardo da Vinci) * Blue Air (Bukarest-Baneasa) * bmibaby (Birmingham, Cardiff, East Midlands, Manchester) * British Airways ** GB Airwaysin operoimana (Lontoo-Gatwick, Lontoo-Heathrow) * Brussels Airlines (Bryssel) * Clickair (Barcelona, Bilbao) * Condor Airlines (Frankfurt, München, Stuttgart) * easyJet (Basel/Mulhouse, Belfast, Berliini-Schönefeld, Bristol, Dortmund, Geneve, Glasgow-International, Liverpool, Lontoo-Gatwick, Lontoo-Luton, Lontoo-Stansted, Milano-Malpensa, Newcastle, Nottingham) * Finnair (Helsinki) * Flybe (Exeter, Norwich, Southampton) * Flyglobespan (Durham Tees Valley, Edinburgh, Glasgow-International) * Germanwings (Stuttgart) * Jet2.com (Belfast, Blackpool, Leeds/Bradford, Manchester, Newcastle) * Iberia (Barcelona, Madrid) ** Air Nostrumin operoimana (Asturias, Bilbao, Cran Canaria, Ibiza, Melilla, Palma de Mallorca, San Sebastian, Santander, Teneriffa-pohjoinen, Valencia) * LaguanAir (León, Salamanca) * Lufthansa (Frankfurt) * Luxair (Luxemburg) * Norwegian Air Shuttle (Bergen, Helsinki, Oslo, Stavanger, Trondheim, Varsova) * Rossiya (Pietari) * Regional Airlines (Casablanca, Marrakesh) * Ryanair (Bremen, Bryssel-Charleroi, Dublin, Frankfurt-Hahn, Shannon) * Scandinavian Airlines System (Tukholma-Arlanda, Oslo, Helsinki, Copenhagen, Tampere) * Saudi Arabian Airlines (Riad, Jeddah) (kausittainen) * Swiss International Air Lines (Geneve, Zürich) * Thomsonfly (Birmingham, Bournemouth, Bristol, Cardiff, Coventry, Doncaster-Sheffield, Lontoo-Gatwick, Lontoo-Luton, Manchester, Newcastle) * transavia.com (Amsterdam, Rotterdam, Eindhoven) * TUIfly (Stuttgart) * Vueling Airlines (Amsterdam, Barcelona, Bilbao, Madrid, Santiago) ==Lähteet== == Aiheesta muualla == *Viralliset sivut Luokka:Espanjan lentoasemat Luokka:Málaga
Luettelo Transformers-päähenkilöistä

Tässä luettelossa esitellään Transformers-universumin tärkeimmät hahmot, joista lähes jokainen esiintyy kaikissa sarjoissa (hahmot eivät ole aakkosjärjestyksessä). == Autobotit/Maximalit == *Optimus Prime *Jetfire *Optimus Primal *Override *Hot Shot *Perceptor *Metroplex *Pointblank *Omega Supreme *Alpha Trion *Hot Rod / Rodimus Prime *Overhaul / Leobreaker *Red Alert *Ironhide *Bluestreak *Prowl *Jazz *Wheeljack (Armadassa Decepticon) *Downshift *Landmine *Vector Prime *Scattorshot *Inferno *Roadblock (Infernon uusi nimi Energonissa) *Trailbreaker *Smokescreen *Overload *Cliffjumper *Silverbolt *Evac *Quickmix *Highbrow *Fortress Maximus *Brainstorm *Kup *Swoop *Grimlock *Sideswipe *Blurr *Bumblebee / Goldbug *Sky Lynx *Ultra Magnus *Arcee *Wing Saber *Mirage (Energonissa Decepticon) *Chromedrome *Hardhead Alaryhmät ja yhdistelmät *Aerialbotit, yhdistelmä: Superion / Superion Maximus *Headmasterit *Targetmasterit *Dinobotit *Powermasterit *Actionmasterit *Pretenderit *Technobotit, yhdistelmä: Computron *Protectobotit, yhdistelmä Defensor == Decepticonit/Predaconit == *Megatron / Galvatron *Starscream *Demolishor *Scourge *Cyclonus *Soundwave *Shockwave *Tidal Wave *Long Haul *Onslaught *Scorponok *Triggerhappy *Slugslineger *Skullcruncher *Mirage (joissakin sarjoissa Autobotti) Alaryhmät ja yhdistelmät *Constructiconit, yhdistelmä: Devastator/Constructicon Maximus *Pretenderit *Headmasterit *Targetmasterit *Terrorconit, yhdistelmä: Abominus *Predaconit, yhdistelmä: Predaking *Stunticonit, yhdistelmä: Menasor *Combaticonit, yhdistelmä: Bruticus/Bruticus Maximus *Insecticonit == Mini- conit == *Jolt *Six-speed *Reverb *Safeguard *Sparkplug *Leader-1 == Muut == *Primus *Unicron *Alpha Q *Bradley 'Rad' White, Carlos Lopez ja Alexis Thi Dang *Billy ja Fred *Kicker Jones *Sideways *Spike Witwicky == Lähteet == *Ntfa.net *Transformers.com * Transformers
Christabel Pankhurst

Christabel Harriette Pankhurst (22. syyskuuta 1880 Manchester, Britannia – 13. helmikuuta 1958 Los Angeles, Yhdysvallat) oli englantilainen suffragetti, joka vuonna 1936 sai brittiläisen imperiumin ritarikunnan ritarikomentajan arvon. Christabel Pankhurst oli asianajaja Richard Pankhurstin ja suffragetti Emmeline Pankhurstin tytär. Yhdessä äitinsä ja muutaman muun naisasialiikkeen jäsenen kanssa hän vuonna 1903 perusti Women’s Social and Political Unionin (WSPU), naisten sosiaalisen ja poliittisen liiton. Pankhurst tuli kuuluisaksi lukuisista pidätyksistään. Ensimmäisen kerran hänet pidätettiin vuonna 1905 sen jälkeen, kun hän oli häirinnyt liberaalipuolueen kokousta vaatimalla huutaen naisten äänioikeutta. Pankhurst pidätettiin ja tuomittiin sakkoihin. Koska hän kieltäytyi maksamasta, hänet vangittiin. Vuotta myöhemmin Pankhurst valmistui oikeustieteellisestä tiedekunnasta Manchesterin yliopistosta. Naisena hän ei kuitenkaan saanut harjoittaa asianajajan ammattia. Hän muutti Lontooseen työskennelläkseen WSPU:n sihteerinä. Toisen kerran hänet pidätettiin häiriköinnistä vuonna 1907 parlamenttitalon edustalla, ja kolmannen kerran hänet pidätettiin kaksi vuotta myöhemmin Lontoon Bow Streetillä. Vuosina 1912–1913 Pankhurst asui Ranskan Pariisissa välttääkseen Englannissa voimaan astuneen niin kutsutun kissa ja hiiri -säädöksen, jonka mukaan syömälakkoon ruvenneita vankeja oli lupa pakkosyöttää. Säädöksen oli tarkoitus olla vastaisku suffrageteille, jotka vankilassa ollessaan usein harjoittivat syömälakkoa ja jotka siten oli pakko vapauttaa. Ensimmäisen maailmansodan puhjettua Pankhurst joutui palaamaan takaisin kotimaahansa, missä hänet jälleen kerran pidätettiin ja tuomittiin kolmeksi vuodeksi vankeuteen. Hän kärsi tuomiostaan vain 30 päivää, sillä huolimatta uudesta säädöksestä hänet vapautettiin syömälakkonsa takia. Ensimmäisen maailmansodan jälkeen yli 30-vuotiaat naiset saivat äänioikeuden(miehille ikäraja oli 25). Pankhurst toimi vuoden 1918 vaalien Naisten puolueen ehdokkaana. Hän hävisi 775 äänellä Työväenpuolueen ehdokkaalle John Davisonille. Pian Pankhurst muutti Yhdysvaltoihin, missä hän alkoi toimia evankelistana. Vuonna 1936 hän sai brittiläisen imperiumin ritarikunnan ritarikomentajan arvon ja oikeuden käyttää arvonimeä dame. Pankhurst kuoli Kalifornian Los Angelesissa 77-vuotiaana vuonna 1958, ja hänet haudattiin Santa Monicaan. Hänen sisarensa oli aktivisti Sylvia Pankhurst. == Lähteet == == Aiheesta muualla == * Christabel Pankhurst Spartacus Educational Luokka:Brittiläiset kansalaisaktivistit Luokka:Brittiläiset feministit Luokka:Syömälakkolaiset Luokka:Vuonna 1880 syntyneet Luokka:Vuonna 1958 kuolleet
Yumiko Hara

Yumiko Hara (, s. 9. tammikuuta 1982) on japanilainen kestävyysjuoksija. Hara sijoittui vuonna 2003 Vilamouran puolimaratonin MM-kisoissa yhdeksänneksitoista ajalla 1.12.21. Vuonna 2005 hän voitti Nagoyan maratonin ajalla 2.24.19. Myöhemmin samana vuonna hän juoksi Helsingin MM-kisoissa maratonin kuudenneksi ajalla 2.24.20. Hara voitti 2007 Osakan maratonin ennätysajallaan 2.23.48.http://marathoninfo.free.fr/athletes/japon/hara.htm ==Ennätykset== * 5 000 metrin juoksu: 15.38,81 (2004) * 10 000 metrin juoksu: 31.24,33 (2005) * 10 kilometrin maantiejuoksu: 31.59 (2005) * 15 kilometrin maantiejuoksu: 49.02 (2003) * 20 kilometrin maantiejuoksu: 1.06.04 (2003) * Puolimaraton: 1.09.28 (2002) * 25 kilometrin maantiejuoksu: 1.23.42 (2007) * 30 kilometrin maantiejuoksu: 1.40.54 (2007) * Maraton: 2.23.48 (2007) ==Lähteet== Luokka:Japanilaiset kestävyysjuoksijat Luokka:Vuonna 1982 syntyneet Luokka:Elävät henkilöt
SkyEurope

SkyEurope oli halpalentoyhtiö, jonka pääkenttä oli Bratislavan lentoasema M. R. Stefanik Slovakiassa; yhtiöllä oli solmukohtia myös Budapestissa Ferihegyn kansainvälisellä lentoasemalla, Krakovassa Johannes Paavali II kansainvälisellä lentoasemalla, Prahassa Ruzyněn kansainvälisellä lentoasemalla sekä Wienissä Wienin kansainvälisellä lentoasemalla. ==Historia== Lentoyhtiö perustettiin marraskuussa 2001 ja se aloitti 13.1.2002. Yhtiön perustivat Alain Skowronek ja Christian Mandl. Yhtiö työllisti 850 ihmistä. Syyskuun 27. päivänä vuonna 2005 yhtiö listautui Wienin ja Varsovan pörsseihin. Yksittäinen osake maksoi kuusi euroa, joka teki yhtiön koko arvosta 120 miljoonaa euroa. Yhtiö lopetti lentonsa 1. syyskuuta 2009. ==Kohteet== SkyEuropella oli 44 reittiä 30 kohteeseen 17 maassa, mikä teki siitä Keski-Euroopan suurimman halpalentoyhtiön. *Itävalta **Wien (Wienin kansainvälinen lentoasema) Solmukohta *Belgia **Bryssel (Brysselin lentoasema) *Bulgaria **Sofia (Sofian lentoasema) *Kroatia **Dubrovnik (Dubrovnikin lentoasema) **Split (Kaštela/Resnikin lentoasema) *Tšekki **Praha (Ruzyněn kansainvälinen lentoasema) Solmukohta *Tanska **Kööpenhamina (Kööpenhaminan lentoasema) *Ranska/Sveitsi/Saksa **Basel-Mulhouse (EuroAirport Basel- Mulhouse-Freiburg) *Ranska **Nizza (Côte d'Azurin kansainvälinen lentoasema) **Pariisi (Orlyn lentoasema) *Kreikka **Ateena (Ateenan kansainvälinen lentoasema) **Thessaloniki (Thessalonikin kansainvälinen lentoasema) *Italia **Catania (Catania-Fontanarossan lentoasema) **Milano (Orio al Serion lentoasema) **Napoli (Capodichinon lentoasema) **Rimini (Federico Fellinin kansainvälinen lentoasema) **Rooma (Leonardo da Vincin kansainvälinen lentoasema) **Torino (Torinon kansainvälinen lentoasema) **Venetsia (Marco Polon kansainvälinen lentoasema) *Alankomaat **Amsterdam (Schipholin lentoasema) *Romania **Bukarest (Aurel Vlaicun kansainvälinen lentoasema) *Slovakia **Bratislava (Bratislavan lentoasema) Solmukohta, yhtiön pääkonttori **Košice (Košicen kansainvälinen lentoasema) **Poprad (Poprad-Tatryn lentoasema *Espanja **Barcelona (Barcelonan lentoasema) **Malaga (Málagan lentoasema) *Yhdistynyt kuningaskunta **Lontoo (Stanstedin lentoasema) **Manchester (Manchesterin lentoasema) ==Laivasto== SkyEuropen laivastoon kuuluivat seuraavat lentokoneet: * 7 Boeing 737-300 * 9 Boeing 737-500 * 15 Boeing 737-700 * 1 Embraer EMB-120ER Brasilia == Lähteet == ==Aiheesta muualla== *SkyEurope Luokka:Slovakialaiset lentoyhtiöt Luokka:Halpalentoyhtiöt Luokka:Entiset lentoyhtiöt
Johanna Halkoaho

Johanna Miia Maria Halkoaho (s. 13. tammikuuta 1977 Suodenniemi) on aktiiviuransa lopettanut suomalainen yleisurheilija. Nuorempana seitsenottelua harrastanut Halkoaho erikoistui sittemmin pituushyppyyn ja 100 metrin aitoihin. Halkoahon seura oli Suodenniemen Urheilijat ja uran viimeiset vuodet häntä valmensi Anatoli Mihailov. Johanna lopetti aktiiviuransa kauteen 2009. ==Seitsenottelusta aitoihin ja pituushyppyyn== Halkoaho saavutti hopeaa seitsenottelussa ja pronssia pituudessa 19-vuotiaiden MM-kilpailuissa vuonna 1996. Seuraavana vuonna hän sai pronssia 100 metrin aidoissa alle 23-vuotiaiden EM-kilpailuissa Turussa. Budapestin EM-kilpailuissa 1998 Halkoaho hyppäsi naisten pituuden karsinnassa edelleen voimassa olevan ennätyksensä ja 22-vuotiaiden Suomen ennätyksen 679. Loppukilpailussa hän sijoittui kymmenenneksi. ===Sisäratojen kaikkien aikojen SM-ykkönen=== Halkoaho on voittanut naisten pituushypyn ulkoratojen Suomen mestaruuden vuosina 1997, 1999, 2001 ja 2003 sekä sisäradoilla 1997, 1998, 2000, 2001, 2002, 2003 ja 2005. Sadan metrin aitojen Suomen mestari hän on vuosilta 1997, 1998, 2002, 2003, 2004, 2006, 2007, 2008 ja 2009. Sisäradoilla Halkoaho on voittanut 60 metrin Suomen mestaruuden vuonna 1998 sekä 60 metrin aitojen mestaruuden 1997, 2002, 2003, 2005, 2006, 2007, 2008 ja 2009. Ulkoratojen Suomen mestaruuksia Halkoaholla on yhteensä 13 kappaletta ja sisäratojen Suomen mestaruuksia 16 kappaletta. Halkoaho on eniten sisäratojen Suomen mestaruuksia voittanut yleisurheilija. ==Ennätyksiä== *100 metrin aidat: 13,15 (2007) *Pituushyppy: 679 (1998), myös 22-vuotiaiden pituuden voimassa oleva SE Hänellä on lisäksi nimissään 19-vuotiaiden (643) pituuden sisäratojen SE. ==Koulutus== Halkoaho valmistui tradenomiksi vuonna 2002 ja käsityön opettajaksi vuonna 2007. Hän on opiskellut luokanopettajaksi Turun yliopistossa, ja loppuvuonna 2007 hyväksyttiin hänen pro gradu -tutkielmansa Unelmien koulupihat - Vertailu 2. ja 6. luokan oppilaiden näkemyksistä maaseutu- ja kaupunkikoulussa. Nykyisin hän työskentelee luokanopettajana Espoossa.Opetusryhmät ja opettajat == Lähteet == * ===Viitteet=== Luokka:Suomalaiset pika-aitajuoksijat Luokka:Suomalaiset pituushyppääjät Luokka:Suomalaiset yleisurheilun moniottelijat Luokka:Vuonna 1977 syntyneet Luokka:Elävät henkilöt
Argumenty i fakty

Argumenty i fakty () on viikoittainen venäläinen aikakauslehti. Lehti on yksi Venäjän sekä IVY-maiden luetuimpia ja sen lukijamääräksi arvioidaan lähteestä riippuen 2,6–7,5 miljoonaa. BBC News The press in Russia Radio Free Europe RFE/RL Newsline Archive Issues.strana.ru Lehti on yleisluonteinen ja käsittelee muun muassa politiikkaa, taloutta, kulttuuria ja urheilua. Glasnostin aikaan vuonna 1990 lehden levikki oli peräti 33 miljoonaa ja se pääsi Guinnessin ennätysten kirjaan. East View Information services Lehden omisti Promsvjazbank. Vuonna 2017 lehden päälukijakunnan todettiin löytyvän venäläisestä keskiluokasta ja yhteiskunnan varakkaammasta osasta; väestön enemmistö jää paljolti televisioviestinnän varaan. Vuonna 2017 sanomalehden omistus oli siirtynyt Moskovan kaupunginhallinnolle ja lehteen otettiin uusi päätoimittaja hallituksen lehdestä. Lehden levikki oli painunut 2,2 miljoonaan ja päivittäiseksi lukijakunnaksi lehti itse arvioi 6,6 miljoonaa. Lehtikonsernin verkkosivustolla kerrotaan helmikuussa 2014 olleen yli 15 milj. vierailua. Viron ja Venäjän Pronssisoturi-kiistan aikana 2. toukokuuta 2007 Kremlin tukema nuorisojärjestö Naši tunkeutui lehden tiloihin ja häiritsi Viron suurlähettilään lehdistötilaisuutta. Lehdestä oli vuonna 2017 lukuisia alueellisia painoksia: 66 Venäjällä ja 17 ulkomailla. Yleisradion pyynnöstä keväällä 2017 tehty suppea lehden Baltian, Pietarin ja Petroskoin painosten vertailu paljasti esimerkiksi, että lehti esitteli melko kritiikittömästi Yhdysvaltain presidentti Trumpin julkituomia (kiistanalaisia) tilastotietoja. Lehden eri painosten välillä havaittiin merkittäviä sisällöllisiä eroja. Esimerkiksi lehden Baltian painoksesta oli jätetty pois Venäjän informaatiosotaa käyvistä joukoista koskeva artikkeli, joka oli esillä Pietarin ja Petroskoin painoksissa. Venäjän ja Ukrainan välistä sotaa koskeva uutinen oli puolestaan poissa lehden Pietarin ja Petroskoin numeroista. ==Lähteet== == Aiheesta muualla == * Aikauslehden verkkosivut Luokka:Venäläiset aikakauslehdet